Abamegganyi b’entanda ya Buganda, Ssegawa Pius eyafunye obugoba 23 ne Muwonge Erick naye eyafunye obugoba 23 baayiseewo okwesogga olumeggana olwokubiri, ate Katende Ibrahim eyafunye obugoba 16 yawanduse.
Program eno ebeera ku cbs fm 88.8 ne ku youtube cbsfm ug official, buli lunaku okuva ku monday okutuuka Friday ku ssaawa 3:15 e’ekiro ng’ewagirwa Home Connect Uganda Ltd.
Bino byebibuuzo ebyabuuziddwa mu ntanda ya 01.11.2022.
1. Erinnya eriweebwa emmwanyi ezaakava mu kimuli – Olusekere.
2. Ku mubiri gw’omuntu kuliko ekitundu kyebayita kalijjonjo, wa erinnya eddala eriyitibwa ekitundu ekyo – Nnasswi.
3. Eby’obuwangwa birina emigaso mingi tuwe ebiri – Bitukuuma okuba n’empisa, Bituyamba okuba awamu n’okumanyagana.
4. Omumbejja afuga abambejja ab’emituba aweebwa linnya ki? – Mumbejja Nnassiwa.
5. Ow’essaza lya Buganda omuli embuga ya Nnaŋŋoma – Buluuli.
6. Ettaka eryaweereddwayo kkampuni ya Home Connect Properties Uganda Ltd erigenda okuweebwa omuziramubazira owa 2022 liri luddawa – Ggobero.
7. Mu lubuto lw’ensolo mulimu ekyenda ekyakula ng’ekitabo, gyokoma okukyoza gyekikoma obutaggwamu busa – Kakulumu.
8. Ekimuli ky’emmwanyi omuganda akiwa linnya ki? – Lusonso.
9. Oluwe ke kasongezo k’okutu, tuwe erinnya eddala eriweebwa oluwe – Nnamulagayi.
10. Emigaso gy’ebika by’Abaganda – Bigatta abantu, biyamba okukuuma ebyobuwangwa n’ennono.
11. Mu lubiri mulimu ekitongole ekitta emmese – Ekimese.
12. Mpaayo essaza lya Buganda eryamanyibwa ennyo mu kulima gonja – Mawokota.
13. Estates bbiri eza Home Connect Properties Uganda Ltd – Maya ne Kawuku.
14. Mu lubuto lw’ekisolo mulimu akantu akakaawa ennyo – Akalulwe.
15. Emmwanyi eyengedde Omuganda agiwa linnya ki? – Mbagirawo.
16. Ensaya kitundu ekisangibwa ku muntu, kyekiriwa – Ensonda z’omumwa.
17. Emigaso gy’olulimi olwogerwa – Lutuyamba okuwuliziganya, Luvaamu ensimbi.
18. Akulira abakuba akadingidi mu Lubiri aba wakika ki? – Njovu.
19. Essaza lya Buganda omusangibwa ekiggwa kya Katonda ekikulu – Kyaggwe.
20. Ettabi ekkulu erya kampuni ya Home Connect Properties Uganda Ltd lisangibwa wa – Kampala Road ku Mabiriizi complex
21. Ebyenda by’ensolo etazza bwenkulumu biweebwa linnya ki? – Ggomo.
22. Erinnya omuganda lyeyawa empale empanvu – Ndabada.
23. Omuggo gwa lubaale Ndawula guba gufaanana gutya? – Gubeera n’ebizimba.
24. Ebika by’abaganda bibiri ng’akabbiro kaabyo ggongolo – Mmamba Kakoboza ne Amazzi g’ekisasi.
25. Ekigambo potolo bwokiwulira otegeera ki? – Kikwekweto nga banoonya omuzzi w’omusango
26. Olugero: Eggwanga ery’okumpi – Terirwa kudda.
27. Edda oluseke lw’omwami lwasibwangako akatimba ku ludda olumu luyitibwa lutya? – Lwa nsenso.
28. Ekyayi kyebayita ekyannakayinga kyekiba kitya – Ekiddugavu zigizigi.
29. Omuzizo omukulu ogudda ku ntaana y’omukazi – Tesula nga nsime.
30. Langi eya bbululu Omuganda agiwa linnya ki? – Kaniki.
31. Ekyalo Makerere kyafuna erinnya eryo oluvannyuma lw’obudde okukeera ku Kabaka? – Kabaka Jjuuko
32. Enkoko eyitibwa Nakatonyi eba efaanana etya? – Eba ne langi ng’efaanana ey’olusanja nga nkazi.
33. Olugero: Bukaajumbe – Anaabusereka akeera.
34. Kabaka ayakisa omukono ngali wa Nnamasole we e Lukuli – Daudi Cchwa II.
35. Omulangira Ggolooba Musanje aliko ekyafaayo ekikulu ekimujjukirwako kyekiriwa – Yazaala abalangira basatu bonna nebalya Obwakabaka.
36. Amazzi g’enkuba agalegama mu kifo negakolawo ekiyanjayanja, ewayitibwa watya? – Enkuyanja.
37. Mu lulimi lw’abalimi mulimu ebigambo, Ey’omunafu yeekuba ttaka, byogerwa wa? – Bwosanga omuntu atemera lumonde n’omwebaza.
38. Sikaati omuganda yagiwa linnya ki? – Kipumpulira.
39. Mu ssaza Buddu Ssaabasajja alinamu embiri ze bbiri, zimbuulire – Nkoni ne Lukunyu.
40. Ekisoko: Okubuuka enkulukuku – Okukola ekintu ekikwanguyira.
41. Waliwo akalombolombo akajjajja okujja bamulekwa ku kifugi, kigendererwamu ki? – Okubasangula amaziga.
42. Mu lulimi oludda ku balunzi waliwo kyebayita okusiba amasamba, kitegeeza ki – Okusiba enkoko amagulu ereme kutakula.
43. Mu bakabaka ba Buganda waaliwo Kabaka eyalina omuzaana omu bwati, yaani – Kabaka Ssekamaanya.
44. Omuti gwebeyambisa okusiwa omwenge guyitibwa gutya – Mpwedde.
45. Olugero: Ekiriisa enkoko omuddo – Budde kuziba.
Bikuŋŋaanyiziddwa: Kamulegeya Achileo. K
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn eng_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn cjk_Latn